आधे घंटे तक ट्रांसफार्मर से निकलती रही आग, मिट् टी डालकर बुझाई
इंदौर नाका क्षेत्र में लगे ट्रांसफार्मर की आग को युवाओं ने मिलकर बुझाया, देर से पहुंचे कर्मचारी
भास्कर संवाददाता | ब्यावरा
इंदौर नाका अजनार नदी पुल शिव मंदिर के पास ट्रांसफार्मर के साथ इसकी केबल से बुधवार सुबह साढ़े 8 बजे आग की लपटें निकलने लगी। बिजली कंपनी ने क्षेत्र की बिजली सप्लाई बंद की, लेकिन इस बीच भी ट्रांसफार्मर से आग निकलती रही।
ट्रांसफार्मर से आधे घंटे तक आग निकलती रही। समय पर बिजली कंपनी दफ्तर में जानकारी देने के बावजूद अब तक कोई नहीं आया। लोगों की सुरक्षा के लिए बिजली कर्मचारियों को सूचना मिलने के साथ ही तत्काल आना चाहिए।
युवाओं ने मिट्टी डालकर बुझाई आग : विशाल, बनवारी, रामस्वरूप, माखन कुशवाह आदि युवाओं ने आग की लपटों से घिरे ट्रांसफार्मर के साथ केबल पर धूल मिट्टी डालना शुरू कर दी। देर तक मशक्कत करने के बाद आखिरकार आग बुझ गई। इसी के बाद आसपास मौजूद दुकानदारों के साथ अन्य लोगों को राहत मिली। कुछ देर बाद मौके पर बिजली कर्मचारी भी पहुंचे। उन्होंने ट्रांसफार्मर की केबल को ठीक किया। इसके बाद ही क्षेत्र की बिजली सप्लाई शुरू की गई।
इंदौर नाका पुल के पास लगे ट्रांसफार्मर के तारों से देर तक आग निकलती रही। इससे लोगों में दहशत बनी रही।
hin_Deva hin_Deva bho_Deva hin_Deva hin_Deva hin_Deva hin_Deva